শতাব্দী রায় কবিতা মিলনসাগর Shatabdi Roy Poetry MILANSAGAR
কবি শতাব্দী রায় -  পশ্চিমবঙ্গের একজন খ্যাতনামা ও জনপ্রিয় চিত্রতারকা এবং কবি। ২০০৯ সালে
মমতা বন্দ্যোপাধ্যায়ের তৃণমূল কংগ্রেস দলের টিকিটে, পশ্চিমবঙ্গে পরিবর্তনের জোয়ারে, তিনি বীরভূম
জেলা থেকে লোকসভার সদস্য হিসেবে নির্বাচিত হন। বর্তমানে তিনি তাঁর দলের  একজন  বিশিষ্ট নেত্রী।
তিনি জন্মগ্রহণ করেন আগরপাড়ায়। পিতা শৈলেন রায় ও মাতা নীলিমা দেবী। কবি, সরোজিনী
উচ্চমাধ্যমিক বিদ্যালয় থেকে মাধ্যমিক পাশ করে কলকাতা  বিশ্ববিদ্যালয়ের অন্তর্গত যোগমায়াদেবী
কলেজে পড়াশুনা করেছেন।
তাঁর প্রথম ছায়াছবি ছিল “টিনা” যার নির্দেশক ছিলে দীনেন গুপ্ত। কিন্তু এই সিনেমাটি শেষ পর্যন্ত আর ছাড়া
পায় নি। তাঁর প্রথম প্রকাশিত সিনেমা ছিল ১৯৬৮ সালে তপন সিংহের “আতঙ্ক”। তিনি সব মিলিয়ে
১৪০টিরও বেশী ছায়াছবিতে অভিনয় করেছেন যার মধ্য উল্লেখযোগ্য “আতঙ্ক” (১৯৬৮), “গুরুদক্ষিণা”
(১৯৮৭), “একান্ত আপন” (১৯৮৭), “গুরুদক্ষিণা” (১৯৮৭), “দেনা পাওনা” (১৯৮৮), “অঙ্গার” (১৯৮৯), “কলঙ্ক”
(১৯৯০), “অভিমন্যু” (১৯৯০), “প্রেমপূজারী” (১৯৯১), “বিধির বিধান” (১৯৯১), “শ্রদ্ধাঞ্জলি” (১৯৯৩), “কালপুরুষ”
(১৯৯৪), “বকুল প্রিয়া” (১৯৯৭), “জীবন তৃষ্ণা” (১৯৯৮), “শ্রীমতী ভযঙ্করী” (২০০১), “দেবীপক্ষ” (২০০৪),“ফ্রেণ্ড”
(২০০৯)। শেষোক্ত “ফ্রেণ্ড” সিনেমাটি একটি কল্পবিজ্ঞানের গল্প যা শতাব্দী রায়ের নিজের নির্দেশনায় তৈরি
হয়েছিল। তিনি তাঁর “শতাব্দী রায় ফাউণ্ডেশন”-এ অভিনয়ের শিক্ষাদানও করে থাকেন। এ ছাড়া তিনি গ্লাস
পেন্টিং-এরও চর্চা করেন।
২০০৫ সালে দেবীপক্ষ সিনেমাটির জন্য তিনি বেঙ্গল ফিল্ম জার্নালিস্ট এওয়ার্ডে ভূষিত হন
সাপোটিং অ্যাক্ট্রেস হিসেবে।
তাঁর একাধিক কাব্যগ্রন্থ প্রকাশিত হয়েছে।
আমরা মিলনসাগরে  কবি শতাব্দী রায়ের কবিতা তুলে আনন্দিত।
উত্স - উইকিপেডিয়া
কবি শতাব্দী রায়ের মূল পাতায় যেতে এখানে ক্লিক করুন।
আমাদের ই-মেল - srimilansengupta@yahoo.co.in
এই পাতার প্রথম প্রকাশ - ২৮.০৬.২০১৩
...